5. ΒΑΣΙΛΙΚΟΝ ΔΙΑΤΑΓΜΑ της 1/12 Φεβρ.1940 Περί τρόπου βεβαιώσεως και εισπράξεως των δυνάμει του Α.Ν. 1653/1939 πόρων των Λοιμοκαθαρτηρίων του Κράτους. Έχοντες υπ’ όψιν τα άρθρ. 4 και 5 του υπ’ αριθ. 1653 Α. Νόμου του 1939 “περί ιδρύσεως Λοιμοκαθαρτηρίων ζώων και τροποποιήσεως του Νόμ. 6246”, το άρθρ. 15 παρ. 3 του υπ’ αριθ. 574/1937 Α. Νόμου “περί Οργανισμού του Υπουργείου Γεωργίας” και την υπ’ αριθ. 860/1939 γνωμάτευσιν του Συμβουλίου της Επικρατείας, προτάσει των Ημετέρων επί της Γεωργίας και Οικονομικών Υπουργών, απεφασίσαμεν και διατάσσομεν. Άρθρον μόνον.-1.Αι υπό του άρθρ. 4 του Α.Ν. 1653 και του άρθρ. 7 του Νόμ. 6246, ως τούτο αντικατεστάθη δια του άρθρ. 5 του Α.Ν. 1653, προβλεπόμεναι αποζημιώσεις δια την κτηνιατρικήν εξέτασιν των εισαγομένων ζώων, βεβαιούνται υπό των Τελωνειακών Αρχών, συγχρόνως μετά των εισαγωγικών τελών και εισπράττονται παρ’ αυτών κατά τας ισχυούσας εκάστοτε Τελωνειακάς διατάξεις. 2.Αι υπό των αυτών ως ανωτέρω διατάξεων προβλεπόμεναι αποζημιώσεις δια τον εν τοις Λοιμοκαθαρτηρίοις ενσταυλισμόν και διατροφήν των εισαγομένων ζώων, βεβαιούνται παρά των Διευθυντών των Λοιμοκαθαρτηρίων ή των νομίμων αυτών αναπληρωτών, δι’ ειδικών τριπλοτύπων υπογραφομένων και υπό των ιδιοκτητών των ζώων ή των αντιπροσώπων αυτών και εισπράττονται υπό των Τελωνειακών Αρχών κατά τας ισχυούσας εκάστοτε Τελωνειακάς διατάξεις. Σελ. 622 3.Τα υπό των Τελωνειακών Αρχών εισπραττόμενα ποσά κατατίθενται εις το Δημόσιον Ταμείον δι’ ιδίων γραμματίων παραλαβής υπό τον χρηματιστικόν λογ/σμόν “Τρεχούμενοι Λογαριασμοί Νομικών Προσώπων και Ειδικών Υπηρεσιών και ειδικώς υπέρ του Κεντρικού Ταμείου Γεωργίας, Κτηνοτροφίας και Δασών”. Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. 